Далей – болей: у кампазыцыі Мора музыкі даюць цуднага фанку, у Сука-любовь зайгрываюць з джазам, у Леце з рускім рокам, а ў Чебурашке праскокваюць ноткі псыхадэлу (дасьціпная гісторыя пра тое, як герой песьні надта хацеў Чабурашку, але ніхто яго не дарыў, таму ён прыляпіў да сябе вушы і запеў: Пускай я буду сам у себя). А песьню пра Грыб мог бы ўзяць Гіліам у саўндтрэк Страху і нянавісьці.